Loukko-oja

Loukko-oja on Kiiminkijoen vesistöalueeseen kuuluva noin kahdeksan kilometriä pitkä pieni joki tai puro, joka lähtee Puolangan Loukkolammesta ja laskee Utajärven puolella Kärkkäänjärven laskujokeen Piltuanjokeen, hieman järven pohjoispuolella.  Joen varteen tulee Loukkolammen ohi menevän metsäautotien kaksi sivuhaaraa, mutta muuten sinne ei ole tieyhteyttä. Joki virtaa pääosin lounaaseen, seuraillen Ison Palovaaran kaakon ja etelän puolen rinteitä, niistä vajaan kilometrin päässä. Jokivarsi on asumaton.

Puolangan joet
Utajärven joet
Kiiminkijoen vesistö